
ΔΗΜΟΣ ΑΧΑΡΝΩΝ -ΔΙΕΥΘΥΝΣΗ ΠΑΙΔΕΙΑΣ ΠΟΛΙΤΙΣΜΟΥ ΑΘΛΗΤΙΣΜΟΥ ΚΑΙ ΝΕΑΣ ΓΕΝΙΑΣ 
 «Εκπαιδευτικά προγράμματα σχολικού έτους 2026-2027 του Τμήματος Αρχαιολογίας και Ιστορικής Έρευνας» 

Με την έναρξη της νέας σχολικής χρονιάς 2026-2027, ευχόμαστε ολόψυχα σε όλους τους μαθητές, τις μαθήτριες και τους/τις εκπαιδευτικούς μια δημιουργική, γεμάτη υγεία και έμπνευση χρονιά. Με οδηγό τη διάθεση για μάθηση και εξερεύνηση το Τμήμα Αρχαιολογίας και Ιστορικής Έρευνας της Διεύθυνσης Παιδείας Πολιτισμού Αθλητισμού και Νέας Γενιάς του Δήμου Αχαρνών στέκεται και φέτος δίπλα στην εκπαιδευτική κοινότητα, προσφέροντας νέες ευκαιρίες για βιωματική γνώση.
Στο πλαίσιο αυτό, σας ενημερώνουμε ότι για το σχολικό έτος 2026-2027, το Τμήμα Αρχαιολογίας και Ιστορικής Έρευνας θα υλοποιήσει δωρεάν επτά εκπαιδευτικά προγράμματα μη κερδοσκοπικού χαρακτήρα με στόχο την καλλιέργεια της πολιτιστικής συνείδησης, της γνώσης της τοπικής ιστορίας και του σεβασμού στη διαφορετικότητα.
Θεσμικό Πλαίσιο & Έγκριση Δράσεων
1. Διαδικασία: Σύμφωνα με τον Ν. 5128/2024 (άρθρο 73) και τις οδηγίες του ΙΕΠ, η έγκριση των δράσεων γίνεται πλέον απευθείας από τον Διευθυντή/Προϊστάμενο της σχολικής μονάδας και κοινοποιείται στον Επόπτη Ποιότητας της οικείας Διεύθυνσης.
1. Επίσημες Εγκρίσεις: Υπουργείο Πολιτισμού (Α.Π. 381745 /2025 & Α.Π. 87654/2026) και Υ.ΠΑΙ.Θ.Α. (Αρ. Πρωτ. 21480/2023).
Γενικά Χαρακτηριστικά Προγραμμάτων
1. Κοινό: Μαθητές Πρωτοβάθμιας και Δευτεροβάθμιας Εκπαίδευσης Αττικής, καθώς και ομάδες ενηλίκων, ΚΑΠΗ, ΑμεΑ και οικογένειες (Δια Βίου Μάθηση).
1. Οργάνωση: Διεξάγονται από αρχαιολόγους και μουσειοπαιδαγωγούς-εμψυχωτές για μία σχολική τάξη (έως 25-30 μαθητές).
1. Μεθοδολογία (3 Στάδια): Προετοιμασία στην τάξη (μέθοδος «αράχνης»/διαθεματική) ➔ Βιωματική επίσκεψη ➔ Μετα-μουσειακή επεξεργασία.
1. Υποχρεωτική Αξιολόγηση: Οι εκπαιδευτικοί υποχρεούνται να συμπληρώνουν το φύλλο αξιολόγησης εντός 3 εργάσιμων ημερών από την επίσκεψη.


Αναλυτικός Οδηγός Προγραμμάτων
	Τίτλος Προγράμματος
	Χώρος Διεξαγωγής
	Κοινό / Τάξεις
	Ημέρα & Διάρκεια
	Κύριες Δράσεις & Υλικό

	1. «Σαν παραμύθι, το τραγούδι της λύρας»
	Τμήμα Αρχαιολογίας & Μυκηναϊκός Θολωτός Τάφος
	Δ΄ Δημ., Α΄ Γυμν., Α΄ Λυκ. (και σε παιδιά προσχολικής ηλικίας)
	Δευτέρα, 2 ώρες
	Γνωστική προσέγγιση της μυκηναϊκής εποχής, θεατρικός αυτοσχεδιασμός ταφικών εθίμων με αντίγραφα αγγείων, παιδαγωγική ξενάγηση στον τάφο με παρουσία αρχαιοφύλακα.

	2. «Μύθοι και λατρεία στις αρχαίες Αχαρνές»
	Αρχαιολογική Συλλογή Αχαρνών
	Γ΄/Δ΄ Δημ., Α΄ Γυμν.
	Τετάρτη, 2 ώρες
	Επαφή με τη λατρεία και τους 12 θεούς του Ολύμπου μέσω γύψινων ολόγλυφων ομοιωμάτων, αναφορά στο Αρχαίο Θέατρο των Αχαρνών, δραματοποίηση του θεατρικού «Η αρπαγή της Περσεφόνης» με εμψύχωση κούκλας.

	3. «Το παιχνίδι στην αρχαιότητα»
	Αρχαιολογική Συλλογή Αχαρνών
	Δ΄ Δημ. (και σε παιδιά προσχολικής ηλικίας)
	Τετάρτη, 2 ώρες
	Παρουσίαση της ζωής των παιδιών στην αρχαιότητα με μουσειοσκευή (πλαγγόνες, κότσια), αναπαράσταση αρχαίων εθίμων (αμφiδρόμια) και αναβίωση αρχαίων παιχνιδιών (κρυφτό, τυφλόμυγα).

	4. «Ο Δικαιόπολις μας ταξιδεύει στον κόσμο του αρχαίου θεάτρου»
	Τμήμα Αρχαιολογίας & Ιστορικής Έρευνας
	Δ΄, ΣΤ΄ Δημ., Γ΄ Γυμν., Α΄ Λυκ.
	Πέμπτη, 2,5 ώρες
	Προβολή PowerPoint και βίντεο, εικαστικό εργαστήρι κατασκευής προσωπείων με γυψόγαζα. Δραματοποίηση: «Ο Δικαιόπολις» (διασκευή του έργου «Αχαρνής» του Αριστοφάνη) ή «Ευμενίδες» (διασκευή του ομώνυμου έργου του Αισχύλου) / Παιχνίδι γνώσεων για τη Δ΄ τάξη.

	5. «Ιστορία της Γραφής και των Βιβλιοθηκών»
	Βιβλιοθήκη του Τμήματος
	Ε΄, ΣΤ΄ Δημ., Α΄, Β΄ Γυμν.
	Τρίτη & Παρασκευή, 2,5 ώρες
	Εργαστήρι αφής (πάπυροι, Γραμμική Β), σωματικό παιχνίδι, εργαστήρι «Μικρός Βιβλιοθηκονόμος», κατασκευή πήλινων πινακίδων. Συνεργασία με το Εθνικό Τυπογραφείο (η εξέλιξη της τυπογραφίας - έκδοση σχολικής εφημερίδας).

	6. «Θέατρο Σκιών & Καραγκιόζης»
	Βιβλιοθήκη του Τμήματος
	Ε΄ Δημ., Β΄ Γυμν.
	Τρίτη, 2,5 ώρες
	Γνωριμία με τη λαϊκή τέχνη μέσω αυθεντικών εκθεμάτων (φιγούρες, ρεκλάμες), βιωματικό παιχνίδι σε πραγματικό μπερντέ, κατασκευή φιγούρας Θεάτρου Σκιών. Διανέμεται δωρεάν σχετικό βιβλίο.

	7. «Ιστορίες και Ιστορήσεις στο βυζαντινό και μεταβυζαντινό Μενίδι»
	Ναοί: Αγ. Ιωάννης Πρόδρομος, Αγ. Ιωάννης Θεολόγος, Άγ. Θεόδωροι
	Ε΄ Δημ., Β΄ Γυμν.
	Τρίτη & Πέμπτη, 1,5 ώρα
	Βιωματική γνωριμία με τη βυζαντινή τέχνη και την αρχιτεκτονική. Υπαίθριες βιωματικές δράσεις (σταυρόλεξα, σπαζοκεφαλιές) στον περιβάλλοντα χώρο των ναών.



Δανειστικό Υλικό & ΜουσειοβαλίτσαΒιβλιοθήκη Τμήματος: Διαθέτει 17.200 τίτλους βιβλίων προς δανεισμό στα σχολεία των Αχαρνών.
Μουσειοβαλίτσα «Το παιχνίδι στην αρχαιότητα»: Διατίθεται προς δανεισμό στα σχολεία (ιδιαίτερα σε τάξεις Νηπιαγωγείου έως Δ΄ Δημοτικού). Περιέχει πήλινα αντίγραφα παιχνιδιών και οπτικοακουστικό υλικό, προσφέροντας λύση προσβασιμότητας για μαθητές με κινητικές δυσκολίες ή σχολεία που αδυνατούν να μετακινηθούν.






Διαδικασία Αιτήσεων & Επικοινωνία
Οι εκπαιδευτικοί μπορούν να επικοινωνήσουν τηλεφωνικά με το προσωπικό του Τμήματος για τον προγραμματισμό της επίσκεψης.
[bookmark: _GoBack]Από την ιστοσελίδα του Τμήματος: arxaiologikoacharnes.wordpress.com μπορούν να κατεβάσουν από τον παρακάτω σύνδεσμο:
 https://arxaiologikoacharnes.wordpress.com/2026/09/18/%ce%b5%ce%ba%cf%80%ce%b1%ce%b9%ce%b4%ce%b5%cf%85%cf%84%ce%b9%ce%ba%ce%ad%cf%82-%ce%b4%cf%81%ce%ac%cf%83%ce%b5%ce%b9%cf%82-%cf%84%ce%bf%cf%85-%cf%84%ce%bc%ce%ae%ce%bc%ce%b1%cf%84%ce%bf%cf%82-%ce%b1-4/ 
1. Το Αναλυτικό Έντυπο για τα εκπαιδευτικά προγράμματα 2026-2027
1. Την Αίτηση Συμμετοχής στα προγράμματα.
1. Την Αίτηση Δανεισμού της μουσειοβαλίτσας.
1. Το Έντυπο Άδειας Φωτογράφησης και
1. Το Ερωτηματολόγιο Αξιολόγησης.
Σύμφωνα με το θεσμικό πλαίσιο διεξαγωγής των προγραμμάτων, η αξιολόγηση αποτελεί υποχρεωτική διαδικασία για όλους τους συμμετέχοντες. Παρακαλούμε για την ηλεκτρονική συμπλήρωση και υποβολή του φύλλου αξιολόγησης εντός της προβλεπόμενης προθεσμίας των τριών (3) εργάσιμων ημερών από την ημερομηνία της επίσκεψής.
Η ανατροφοδότηση είναι καθοριστική για τη συνεχή βελτίωση, την ανανέωση των δράσεων και την αποτελεσματική ανάδειξη των μνημείων της πόλης μας ως χώρων εκπαίδευσης.
Το προσωπικό του Τμήματος Αρχαιολογίας και Ιστορικής Έρευνας είναι στη διάθεσή σας για οποιαδήποτε διευκρίνιση.
Τηλ. Επικοινωνίας : 2102322878
